เตรียมพร้อม
แม้บอร์ดธนาคารกรุงไทยจะมีมติเอกฉันท์แต่งตั้ง ผยง ศรีวณิช รองกรรมการผู้จัดการใหญ่ ผู้บริหารสายงานธุรกิจตลาดเงินตลาดทุน เป็นกรรมการผู้จัดการคนใหม่ของแบงก์กรุงไทย แต่กระบวนการแต่งตั้งก็ยังไม่จบ เพราะจะต้องเจรจาผลตอบแทนกันก่อน และรออนุมัติคุณสมบัติจากแบงก์ชาติด้วย
31 ส.ค. 2559

แม้บอร์ดธนาคารกรุงไทยจะมีมติเอกฉันท์แต่งตั้ง ผยง ศรีวณิช รองกรรมการผู้จัดการใหญ่ ผู้บริหารสายงานธุรกิจตลาดเงินตลาดทุน เป็นกรรมการผู้จัดการคนใหม่ของแบงก์กรุงไทย แต่กระบวนการแต่งตั้งก็ยังไม่จบ เพราะจะต้องเจรจาผลตอบแทนกันก่อน และรออนุมัติคุณสมบัติจากแบงก์ชาติด้วย
แม้คำสั่งยังไม่ออกมา แต่ วรภัค ธันยาวงศ์ กรรมการผู้จัดการแบงก์กรุงไทย ก็แสดงความยินดีกับน้องรักแถมจะมาเป็นพี่เลี้ยงให้ด้วย โดยสัปดาห์หน้าผยงจะเข้ามาเรียนรู้งาน โดยเฉพาะการวางแผนธุรกิจของธนาคารในปีหน้าร่วมกันด้วย แบบว่าเริ่มตำแหน่งใหม่ก็ทำได้ทันที
งานนี้คุณต่อจะเข้ามาเป็นพี่เลี้ยงให้อย่างเต็มตัวและเต็มใจ เพราะผยงก็เข้าข่ายน้องรักคนหนึ่ง ซึ่งมีผลงานโดดเด่นมาก สายงานโกลบอลมาร์เก็ตของเขาทำกำไรให้แบงก์ปีที่แล้วทะลุเป้า
นอกจากนี้ ผยงยังเป็นที่รักของสหภาพแรงงานธนาคารอีกด้วย เรียกว่าครบเครื่องอ่ะจ้า